കുടുംബവഴക്കിനെ തുടര്ന്ന് ബന്ധുവിന്റെ കൊടുംക്രൂരത ഇടുക്കിയില് ആറുവയസ്സുകാരനെ തലയ്ക്കടിച്ച് കൊന്നു ഇടുക്കി: ഇടുക്കി ആനച്ചാലില് ആറുവയസ്സുകാരനെ തലയ്ക്കടിച്ച് കൊന്നു. ആമക്കുളം സ്വദേശി റിയാസിന്റെ മകന് അല്ത്താഫ് ആണ് മരിച്ചത്. കുടുംബ വഴക്കിനെ തുടര്ന്നുണ്ടായ സംഘര്ഷമാണ് അക്രമത്തില് കലാശിച്ചത്. ഇന്ന് രാവിലെയാണ് സംഭവം. ചുറ്റികയുമായി വീട്ടില് അതിക്രമിച്ച് കയറിയ ബന്ധു വീട്ടിലുള്ളവരെ മര്ദ്ദിക്കുകയായിരുന്നു. ഇതിനിടയിലാണ് കുട്ടിക്ക് ചുറ്റിക വെച്ച് തലയ്ക്കടിയേറ്റത്. പരിക്കേറ്റ അല്ത്താഫിനെ ഉടന് തന്നെ അടിമാലി താലൂക്ക് ആശുപത്രിയില് എത്തിച്ചെങ്കിലും രക്ഷിക്കാനായില്ല. ആക്രമണത്തില് കുട്ടിയുടെ സഹോദരിക്കും അമ്മയ്ക്കും മുത്തശ്ശിക്കും പരിക്കേറ്റിട്ടുണ്ട്. കുട്ടിയുടെ മൃതദേഹം താലൂക് ആശുപത്രിയില്. Tags